**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՀԱՇՏԱՐԱՐՈՒԹՅԱՆ ՄԱՍԻՆ**

**ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հաշտարարության մասին» 2018 թվականի հունիսի 13-ի ՀՕ-351-Ն օրենքի այսուհետ՝ Օրենք 2-րդ հոդվածում՝

1) լրացնել նոր 2.1-ին մաս.

«2.1 Ամուսնալուծության, երեխայի բնակության վայրի որոշման, ալիմենտի (ապրուստավճար) բռնագանձման, ամուսինների ընդհանուր սեփականությունը համարվող գույքի բաժանման, ծնողական իրավունքների իրականացման, երեխայի մերձավոր ազգականների՝ երեխայի հետ շփվելու արգելքները վերացնելու, երեխայի տեսակցության կարգ սահմանելու, ամուսնական պայմանագրի փոփոխման կամ լուծման վերաբերյալ գործերով նախքան դատարան դիմելը հաշտարարության իրականացումը պարտադիր է:».

2) լրացնել նոր՝ 3.1-ին մաս.

«3.1. Հաշտարարությունը կարող է իրականացվել առցանց եղանակով՝ սույն օրենքով նախատեսված դեպքերում:»:

3) լրացնել նոր՝ 5-րդ մասով.

«5. Սույն հոդվածի 2.1-ին մասով նախատեսված գործերով նախքան դատարանը դիմելը կողմերը կարող են չդիմել պարտադիր հաշտարարության այն դեպքում, երբ կողմերից որևէ մեկը պատասխանատվության է ենթարկվել Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին օրենքով նախատեսված պատասխանատվության միջոցներից որևէ մեկովանկախ այդ անձի կանխարգելիչ հաշվառման վերցված լինելու կամ հաշվառումից հանված լինելու հանգամանքից:»

**Հոդված 2.** Օրենքի 4-րդ հոդվածում «կամավորության» բառից հետո լրացնել «(բացառությամբ օրենքով նախատեսված դեպքերի)» բառերը:

**Հոդված 3.** Օրենքի 5-րդ հոդվածի 3-րդ մասը շարադրել նոր խմբագրությամբ.

«3. Հաշտարարների ինքնակարգավորվող կազմակերպությունը մշակում է իր անդամների վարքագծի կանոնները սույն հոդվածի 2-րդ մասով սահմանված կանոնների հիման վրա»:

**Հոդված 4.** Օրենքի 6-րդ հոդվածի՝

1) 1-ին մասում լրացնել նոր՝ 5-րդ կետ.

«5) դատարանի կողմից արտոնագրված հաշտարարի մասնակցությամբ հաշտարարական գործընթաց նշանակված լինելու դեպքում ծանոթանալու գործի նյութերին, ստանալու դրանց պատճենները, գործի նյութերից անելու քաղվածքներ, լուսանկարներ, լուսապատճեններ.».

2) 2-րդ մասի 1-ին և 2-րդ կետերը շարադրել նոր խմբագրությամբ.

«1) հաշտարարության կողմերին պարզաբանել իր դերը, հաշտարարության գործընթացի բնույթն ու էությունը, առավելությունները, հաշտարարության վարման կարգը, հաշտության համաձայնության և անհրաժեշտության դեպքում նման համաձայնություն ձեռք չբերելու հետևանքները.

 2) հրաժարվել հաշտարարություն իրականացնելուց, եթե առկա է կողմերի հետ փոխկապակցվածություն կամ իր մասնակցությունը հաշտարարության գործընթացին կհանգեցնի հաշտարարի վարքագծի կանոնների խախտման..

3) 2-րդ մասում լրացնել նոր 5-րդ կետ.

5) հաշտարարության կողմի՝ ընտանեկան բռնության ենթարկված լինելու վերաբերյալ ողջամիտ կասկած հարուցող նշանների առկայության դեպքում ենթադրաբար ընտանիքում բռնության ենթարկված կողմին տեղեկացնել Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին օրենքով նախատեսված իրավունքների պաշտպանության եղանակների մասին::

**Հոդված 5.** Օրենքի 7-րդ հոդվածը շարադրել նոր խմբագրությամբ.

**Հոդված 7. Հաշտարարական գաղտնիքը**

1. Հաշտարարը և կողմերը պարտավոր են պահպանել հաշտարարական գաղտնիքը։ Հաշտարարական գաղտնիք են հաշտարարության ընթացքում բացահայտված կամ արտահայտած տեղեկությունները , հաշտարարության բովանդակությունն ու բնույթը: Հաշտարարական գաղտնիքը կարող է հրապարակվել օրենքով նախատեսված դեպքերում:

2. Հաշտարարը կարող է հրապարակել հաշտարարական գաղտնիքը, եթե՝

1) առկա է կողմերի գրավոր համաձայնությունը,

2)  դա անհրաժեշտ է քրեական կամ կարգապահական վարույթում իր պաշտպանության համար.

3) առկա է Հայաստանի Հանրապետության քրեական օրենսգրքով նախատեսված՝ հաստատապես հայտնի նախապատրաստվող ծանր կամ առանձնապես ծանր հանցագործության մասին տեղեկատվություն:

3. Հաշտարարական գաղտնիքի պահպանման պարտականությունը չի սահմանափակվում ժամանակի մեջ և տարածվում է նաև գործունեությունը կասեցված կամ դադարեցված անձի նկատմամբ:

**Հոդված 6.** Օրենքի 9-րդ հոդվածի՝

1) 1-ին մասում «դեպքերում» բառից հետո լրացնել «, եթե այլ բան նախատեսված չէ օրենքով» բառերը.

2) 7-րդ մասում «հաշտարարների ինքնակարգավորվող կազմակերպության» բառերը փոխարինել «Հայաստանի Հանրապետության արդարադատության նախարարության (այսուհետ` Արդարադատության նախարարություն), բացառությամբ Քաղաքացիական դատավարության օրենսգրքով սահմանված դեպքերի» բառերով.

3) լրացնել նոր՝ 7.1-ին և 7.2-րդ մասերով.

«7.1. Արդարադատության նախարարության կողմից հաշտարարի նշակաումը, իսկ Քաղաքացիական դատավարության օրենսգրքով նախատեսված դեպքերում՝ ընտրությունը, իրականացվում է ինքնաշխատ էլեկտրոնային համակարգի միջոցով: Արդարադատության նախարարության կողմից հաշտարարի ընտրության և նշանակման կարգը, կողմի կամ հաշտարարի կողմից փոխկապակցվածության բացահայտման և հաշտարարական գործընթացին հաշտարարի մասնակցության դադարեցման կարգըսահմանվում են արդարադատության նախարարի ենթաօրենսդրական նորմատիվ իրավական ակտով:

7.2.. Քաղաքացիական դատավարության օրենսգրքով նախատեսված դեպքերում կողմերի միջնորդությամբ արտոնագրված հաշտարարի մասնակցությամբ հաշտարարական գործընթաց սկսելիս հաշտարարի թեկնածության վերաբերյալ առաջարկ չներկայացվելու կամ դատարանի նախաձեռնությամբ հաշտարարություն նշանակելու դեպքում Արդարադատության նախարարությունը պահանջագիրն ստանալուց հետո` եռօրյա ժամկետում, ինքնաշխատ էլեկտրոնային համակարգի միջոցով միջոցով ընտրում է հաշտարարի թեկնածուին` այդ մասին անհապաղ տեղյակ պահելով հաշտարարին, և դատարան է ներկայացնում նրա թեկնածությունը:».

4) լրացնել նոր՝ 10-11-րդ մասեր.

«10. Սույն օրենքի 17-րդ հոդվածի 3-րդ և 4-րդ մասերով նախատեսված հաշտարարների ցանկում ներառվելու համաձայնություն տված հաշտարարը Արդարադատության նախարարության կողմից նշանակվելու դեպքում կարող է առարկել իր թեկնածությանը միայն այն դեպքում, երբ առկա է կողմերից մեկի հետ փոխկապակցվածություն կամ իր մասնակցությունը հաշտարարության գործընթացին կհանգեցնի հաշտարարի վարքագծի կանոնների խախտման:

11. Սույն հոդվածի 10-րդ մասով նախատեսված հիմքերի առկայության դեպքերում առարկությունը ներկայացվում է Արդարադատության նախարարություն, բացառությամբ դատարանի նախաձեռնությամբ նշանակված հաշտարարության դեպքերի:

**Հոդված 7.** Օրենքը լրացնել նոր 9.1-րդ հոդվածով.

«**Հոդված 9.1 Հաշտարարի փոխկապակցվածությունը կողմի հետ**

1. Կողմեիհետ փոխկապակցված հաշտարար է համարվում`
2. կողմի կառավարման մարմնի ղեկավարը, տնօրենների խորհրդի (դիտորդ խորհրդի) անդամը, կոլեգիալ գործադիր մարմնի անդամը, գլխավոր հաշվապահը (հաշվապահը), ինչպես նաև Արդարադատության նախարարության կողմից նշանակման պահից վերջին մեկ տարվա ընթացքում նշված պաշտոններից ազատված անձը.
3. կողմի կանոնադրական (բաժնեհավաք, փայահավաք) կապիտալի 20 և ավելի տոկոսին տիրապետող անձը.
4. կողմի կատարման համար պարտադիր ցուցումներ տալու կամ նրա որոշումները կանխորոշելու հնարավորություն ունեցող անձը կամ մարմնի անդամը.
5. Կողմի հետ փոխկապակցված է համարվում նաև այն հաշտարարը, որը սույն հոդվածի 1-ին մասում նշված ֆիզիկական անձանց հետ գտնվում է սույն հոդվածի 3-րդ մասով սահմանված հարաբերությունների մեջ։
6. Ֆիզիկական անձ կողմի հետ փոխկապակցված են համարվում նրա ամուսինը, նրանց հետ երկու աստիճան ուղիղ վերընթաց և վայրընթաց ազգակցական կապերի մեջ գտնվող անձինք, եղբայրը, քույրը և նրանց հետ ուղիղ վայրընթաց ազգակցական կապերի մեջ գտնվող անձինք, ամուսնու եղբայրը, քույրը:
7. Հաշտարարը պարտավոր է կողմերին բացահայտել փոխկապակցվածության հիմքերը, որոնք ենթակա են արձանագրման: Տվյալ գործով անաչառ լինելու վերաբերյալ համոզմունք ունենալու դեպքում հաշտարարը կարող է դիմել կողմերին` առաջարկելով իր բացակայությամբ քննարկելու փոխկապակցվածության անտեսման հարցը: Եթե կողմերը հաշտարարի բացակայությամբ որոշում են կայացնում հաշտարարի փոխկապակցվածությունը անտեսելու մասին, ապա այդ որոշումը արձանագրելուց հետո հաշտարարը իրականացնում է հաշտարարություն։
8. Հաշտարարության իրականացման ընթացքում փոխկապակցվածության հիմքեր ի հայտ գալու դեպքում հաշտարարը պարտավոր է բացահայտել դրանք կողմերին՝ հիմնավորելով, որ փոխկապակցվածության հիմքը ծագել կամ իրեն հայտնի է դարձել հաշտարարությունը սկսելուց հետո և մինչև այդ չէր կարող հայտնի լինել: Սույն մասով նախատեսված հիմքով հաշտարարության ավարտի դեպքում մինչև դատարան դիմելը պարտադիր հաշտարարության իրականացման պահանջը, ինչպես նաև հաշտարարության համաձայնություն կնքված լինելու դեպքում վեճի լուծման արտադատական կարգը պահպանված չի համարվում և հաշտարարությունը պետք է իրականացվի կրկին:
9. Փոխկապակցվածության հիմքերի առկայության դեպքում կողմը կարող է հայտնել այդ մասին մինչև հաշտարարության սկիզբը: Հաշտարարությունը սկսվելուց հետո փոխկապակցվածության առկայության մասին կողմը կարող է հայտնել, եթե փոխկապակցվածության հիմքը ծագել կամ իրեն հայտնի է դարձել հաշտարարությունը սկսելուց հետո և մինչև այդ չէր կարող հայտնի լինել:
10. Սույն հոդվածի 6-րդ մասով նախատեսված հիմքի առկայության դեպքում հաշտարարությունը կարող է ավարտվել կամ շարունակվել կողմերի և հաշտարարի փոխադարձ համաձայնության առկայության դեպքում՝ կողմերի ստորագրությամբ գրավոր փաստաթուղթ կազմելու միջոցով:»

**Հոդված 8.** Օրենքի 10-րդ հոդվածի՝

1) 1-ին մասի «պահից» բառից հետո լրացնել հետևյալ բառերը «, բացառությամբ սույն հոդվածով սահմանված այլ դեպքերի»:

2) լրացնել նոր՝ 2-3-րդ մասեր.

«2. Եթե օրենքով նախատեսված է մինչև դատարան դիմելը պարտադիր հաշտարարության իրականացման պահանջ կամ դատարանի կողմից իր նախաձեռնությամբ նշանակվել է հաշտարարություն, ապա հաշտարարության սկիզբ է համարվում հաշտարարի առաջին հանդիպումը կողմերի կամ նրանցից մեկի հետ:

3. Կողմի նախաձեռնությամբ հաշտարարին ընտրելու դեպքում հաշտարարը կողմերի հետ առաջին հանդիպումը նշանակում է այդ մասին տեղեկացվելու պահից տասը աշխատանքային օրվա ընթացքում, իսկ Արդարադատության նախարարության կողմից պահանջագրի կամ դիմումի հիման վրա ընտրություն անցկացնելիս՝ ընտրության արդյունքների մասին արձանագրությունը ստանալու պահից տասը աշխատանքային օրվա ընթացքում:»:

 **Հոդված 9.** Օրենքի 11-րդ հոդվածը`

1. 1-ին մասում լրացնել նոր 5-րդ և 6-րդ կետեր.

«5) թեև կողմը հաշտարարին գրավոր չի հայտնում հաշտարարության գործընթացը սկսելուց կամ շարունակելուց հրաժարվելու մասին, սակայն փաստացի հրաժարվում կամ խուսափում է մասնակցել հաշտարարության առաջին հանդիպմանը.

6) հաշտարարության իրականացման ընթացքում ի հայտ է եկել սույն օրենքով նախատեսված փոխկապակցվածության հիմք և սույն օրենքով սահմանված կարգով հաշտարարը և կողմերը չեն որոշել անտեսել այդ հիմքը:».

1. Լրացնել նոր` 1.1-ին և 1.2-րդ մասերով.

«1.1. Սույն հոդվածի 1-ին մասի 2-4-րդ և 6-րդ կետերով նախատեսված դեպքերում կողմերի և հաշտարարի միջև ստորագրվում է հաշտարարության ավարտման վերաբերյալ արձանագրություն, որը ոչ ուշ, քան հաջորդ օրը տրամադրվում է կողմերին: Եթե կողմը հրաժարվում է ստորագրել արձանագրությունը, ապա հաշտարարը այդ մասին նշում է կատարում արձանագրությունում։ Սույն հոդվածի 1-ին մասի 5-րդ կետով նախատեսված դեպքերում հաշտարարության ավարտման վերաբերյալ արձանագրությունը ստորագրվում է հաշտարարի և կողմի միջև, հաշտարարը նշում է կատարում արձանագրությունում մյուս կողմի չստորագրելու մասին։

1.2. Եթե հաշտարարությունը սկսվել է դատարանի կողմից իր նախաձեռնությամբ հաշտարարություն նշանակելու հիմքով, ապա հաշտարարության ավարտման վերաբերյալ արձանագրությունը ոչ ուշ, քան հաջորդ օրն ուղարկվում է նաև դատարան:»

**Հոդված 10.** Օրենքը լրացնել նոր՝ 11.1-ին և 11.2-րդ հոդվածներով.

«**Հոդված 11.1. Պարտադիր հաշտարարության և դատարանի նախաձեռնությամբ նշանակված հաշտարարության իրականացման առանձնահատկությունները**

1. Եթե օրենքով նախատեսված է մինչև դատարան դիմելը պարտադիր հաշտարարության իրականացման պահանջ կամ դատարանի կողմից իր նախաձեռնությամբ Հայաստանի Հանրապետության քաղաքացիական դատավարության օրենսգրքով սահմանված կարգով նշանակվել է հաշտարարություն, ապա այդ հաշտարարության մասնակիցները պարտավոր են մասնակցել հաշտարարությանը,լսել հաշտարարի կողմից ներկայացվող տեղեկատվությունը սույն օրենքի 6-րդ հոդվածի 2-րդ մասի 1-ին կետում նշված հարցերի վերաբերյալ,:

2. Մինչև դատարան դիմելը պարտադիր հաշտարարության իրականացման պահանջ օրենքով նախատեսված լինելու դեպքում անձը կարող է դատարան դիմել հաշտարարությունն ավարտվելու պահից:

3. Եթե օրենքով նախատեսված է մինչև դատարան դիմելը պարտադիր հաշտարարության իրականացման պահանջ և կողմերի միջև առկա չէ փոխադարձ համաձայնություն հաշտարարի թեկնածության վերաբերյալ, ապա հաշտարարը նշանակվում է Արդարադատության նախարարության կողմից՝ կողմերից մեկի դիմումի հիման վրա: Կողմի դիմումի հիման վրա Արդարադատության նախարարության կողմից հաշտարարի նշանակման անհնարինության դեպքում անձը կարող է դիմել դատարան` անկախ նախքան դատարան դիմելը պարտադիր հաշտարարությունն իրականացված լինելու փաստից, որպիսի դեպքում հաշտարարի նշանակման անհնարինության վերաբերյալ թույլատրելի ապացույց է համարվում Արդարադատության նախարարության կողմից տրված տեղեկանքը։

 **Հոդված 11.2. Հաշտարարության վերաբերյալ կողմերի ծանուցումը**

1. Հաշտարարը պարտավոր է հաշտարարության ժամանակի և վայրի մասին կողմերին ծանուցել սույն հոդվածով սահմանված կարգով։
2. Կողմերի դիմումի հիման վրա կամ դատարանի նախաձեռնությամբ հաշտարարություն նշանակված լինելու դեպքում Արդարադատության նախարարության կողմից հաշտարար նշանակելու դեպքում Արդարադատության նախարարությունը հաշտարարին փոխանցում է նաև կողմերին պատշաճ ծանուցման համար անհրաժեշտ տվյալները։
3. Կողմերի փոխադարձ համաձայնությամբ հաշտարարի ընտրության դեպքում կողմերը հաշտարարին հայտնում են նաև իրենց պատշաճ ծանուցման համար անհրաժեշտ տվյալները։
4. Հաշտարարության ժամանակի և վայրի մասին ծանուցումը կողմերին ուղարկվում է պատվիրված նամակով կամ հանձնվում առձեռն, իսկ սույն հոդվածով նախատեսված դեպքերում ուղարկվում է էլեկտրոնային փոստի հասցեով կամ հաղորդակցության այլ միջոցներով:
5. Կողմերը կարող են գրավոր ներկայացնել իրենց հաղորդակցության միջոցները՝ միջնորդելով ծանուցումը կատարել այդ միջոցով:

։

1. Սույն հոդվածի 5-րդ մասով նախատեսված դեպքերում էլեկտրոնային փոստի կամ հաղորդակցության այլ միջոցներով ծանուցումներն ուղարկելու անհնարինության պարագայում դրանք ուղարկվում են պատվիրված նամակով կամ հանձնվում են առձեռն:
2. Ծանուցումը կողմին պատվիրված նամակով ուղարկելու դեպքում հաշտարարը գործին կցում է հասցեատիրոջ կողմից ստացման վերաբերյալ ապացույցը:
3. Ծանուցումը կողմին առձեռն հանձնելու դեպքում հաշտարարը գործին կցում է այն հանձնելու փաստը հաստատող փաստաթուղթ:
4. Ծանուցումներն էլեկտրոնային փոստին ուղարկելու դեպքում հաշտարարը գործին կցում է ծանուցումնուղարկելու մասին հավաստումը, իսկ հաղորդակցության այլ միջոցների կիրառմամբ ուղարկելու դեպքում գործին կցվում են ծանուցումն ուղարկելու (հաղորդելու) փաստը հաստատող ապացույցներ (արձանագրություն, հեռախոսագիր, ձայնագրություն և այլն):
5. Կողմերը պարտավոր են հաշտարարին անհապաղ հայտնել հաշտարարության ընթացքում իրենց հասցեի, ներառյալ՝ էլեկտրոնային փոստի հասցեի կամ հաղորդակցության այլ միջոցի փոփոխության մասին: Նման հաղորդման բացակայության դեպքում համապատասխան ծանուցումն ուղարկվում է այն հասցեով, որով կատարվել է ծանուցումը և կողմի վերջին հայտնի հասցեով ուղարկվելու ուժով համարվում է պատշաճ հանձնված:
6. Եթե ծանուցումը պատվիրված նամակով ուղարկելու դեպքում ուղարկելու օրվանից հետո՝ երկշաբաթյա ժամկետում, հաշտարարը չի ստացել հետադարձ ծանուցումը (ծանուցման մասին անդորրագիրը), ապա ծանուցումը տեղադրվում է Հայաստանի Հանրապետության հրապարակային ծանուցումների պաշտոնական ինտերնետային կայքում: Սույն մասով նախատեսված գործողությունները կատարելուց հետո՝ հինգերորդ օրը, կողմը համարվում է պատշաճ ծանուցված:

**Հոդված 11.** Օրենքի 12-րդ հոդվածը լրացնել նոր՝ 6-8-րդ մասերով.

«6. Հաշտարարների ինքնակարգավորվող կազմակերպությունը սահմանում է հաշտարարի վարձատրության գումարի միջին ուղենշային գնացուցակ:

7. Եթե օրենքով նախատեսված է մինչև դատարան դիմելը պարտադիր հաշտարարության իրականացման պահանջ, ապա հաշտարարին վճարվում է փոխհատուցում պետական բյուջեից՝ մինչև երկու ժամ իրականացված հաշտարարության համար՝ Կառավարության սահմանած կարգով ու չափով:

8. Դատարանի նախաձեռնությամբ հաշտարարություն նշանակվելու դեպքում հաշտարարին վճարվում է փոխհատուցում պետական բյուջեից՝ հաշտարարության իրականացման՝ դատարանի կողմից որոշված ժամանակահատվածի համար՝ Կառավարության սահմանած կարգով ու չափով:

9. Սույն հոդվածի 7-8-րդ մասերով նախատեսված դեպքերում հաշտարարությունը շարունակելու կողմերի համաձայնության առկայության դեպքում հաշտարարի վարձատրության չափը հաշտարարության իրականացման շարունակվող ժամանակահատվածի համար որոշվում է կողմերի և հաշտարարի փոխադարձ համաձայնությամբ, իսկ նման համաձայնության բացակայության դեպքում՝ հիմք ընդունելով սույն հոդվածի 6-րդ մասով նախատեսված՝ Հաշտարարների ինքնակարգավորվող կազմակերպության կողմից սահմանվող հաշտարարի վարձատրության գումարի միջին ուղենշային գնացուցակը, իսկ դրա սահմանված չլինելու դեպքում՝ համապատասխանաբար սույն հոդվածի 7-րդ կամ 8-րդ մասերով նախատեսված Կառավարության որոշմամբ նախատեսված վարձատրության չափը:»:

**Հոդված 12.** Օրենքը լրացնել նոր՝ 12.1-ին հոդվածով.

«**Հոդված 12.1. Առցանց հաշտարարություն**

1. Կողմերի փոխադարձ համաձայնության առկայության կամ օրենքով նախատեսված այլ դեպքերում հաշտարարությունը կարող է իրականացվել առցանց եղանակով՝ տեսաձայնային հեռահաղորդակցության միջոցների կիրառմամբ, այդ թվում՝ տեղեկատվական և հեռահաղորդակցային տարբեր հասանելի տեխնոլոգիաների զուգակցմամբ:
2. Առցանց հաշտարարության նկատմամբ կիրառելի են սույն օրենքով նախատեսված կանոնները այնքանով, որքանով այլ բան նախատեսված չէ սույն հոդվածով կամ չի բխում առցանց հաշտարարության էությունից:
3. Առցանց հաշտարարության իրականացման դեպքում հաշտարարության գործընթացը ավարտված համարելու մասին արձանագրությունը կողմի ցանկությամբ հաշտարարի կողմից կարող է տրամադրվել էլեկտրոնային եղանակով` ուղարկելով հաշտարարության գործընթացը ավարտված համարելու մասին էլեկտրոնային ստորագրությամբ ստորագրված արձանագրությունը։ Սույն մասով նախատեսված դեպքում կողմերի ստորագրությունը հաշտարարության գործընթացը ավարտված համարելու մասին արձանագրությունում անհրաժեշտ չէ։»:

**Հոդված 13.** Օրենքի 13-րդ հոդվածը`

1) 2-րդ մասը շարադրել նոր խմբագրությամբ.

«2. Արտոնագրված հաշտարարի որակավորում կարող է ստանալ 25 տարին լրացած այն անձը, որն ունի բարձրագույն կրթություն:».

2) 3-րդ մասի 5-րդ կետը ճանաչել ուժը կորցրած:

**Հոդված 14.** Օրենքի 14-րդ հոդվածը շարադրել նոր խմբագրությամբ.

«**Հոդված 14. Հաշտարարի արտոնագրումը**

1. Արտոնագրված հաշտարարի որակավորում ստանալու համար հաշտարարի թեկնածուն անցնում է արդարադատության նախարարի հաստատած ծրագրին և ուսուցման կարգին համապատասխան ուսուցման դասընթաց կամ ներկայացնում է օտարերկրյա պետությունում նմանատիպ դասընթաց անցած լինելու վկայագիր, որի ճանաչումն ու համարժեքության հաստատումն իրականացնում է Հայաստանի Հանրապետության արդարադատության նախարարին կից խորհրդակցական մարմին հանդիսացող որակավորման հանձնաժողովը կամ հանդիսանում է օտարերկրյա հեղինակավոր կազմակերպության հաշտարար: Սույն մասով նախատեսված օտարերկրյա հեղինակավոր կազմակերպությունների ցանկը սահմանվում է Հայաստանի Հանրապետության արդարադատության նախարարի ենթաօրենսդրական նորմատիվ իրավական ակտով։

2. Որակավորումն իրականացնում է Հայաստանի Հանրապետության արդարադատության նախարարությունը: Որակավորումն իրականացվում է որակավորման ստուգման միջոցով, որն անցկացնում է արդարադատության նախարարին կից խորհրդակցական մարմին հանդիսացող որակավորման հանձնաժողովը:

3. Որակավորման ստուգմանը մասնակցելու համար դիմումը և պահանջվող փաստաթղթերը, ներառյալ` որակավորման ստուգմանը մասնակցելու համար պետական տուրքի վճարումը հավաստող փաստաթուղթը, Արդարադատության նախարարություն են ներկայացվում որակավորման ստուգում անցկացնելու մասին հրապարակված հայտարարության մեջ նշված ժամկետում:

4. Որակավորման հանձնաժողովի կազմավորման և գործունեության կարգը, որակավորման ստուգմանը մասնակցելու դիմումին ներկայացվող պահանջները, որակավորման ստուգմանը մասնակցելու համար պահանջվող փաստաթղթերի ցանկը, որակավորման ստուգման ընթացակարգը սահմանվում են արդարադատության նախարարի ենթաօրենսդրական նորմատիվ իրավական ակտով:

5. Արտոնագրված հաշտարարի որակավորումը շնորհում է արդարադատության նախարարը՝ հաշվի առնելով որակավորման հանձնաժողովի եզրակացությունը։

6. Որակավորման վկայագիրը տրվում է անժամկետ:»:

**Հոդված 15.** Օրենքի 15-րդ հոդվածը շարադրել նոր խմբագրությամբ.

«**Հոդված 15. Արտոնագրված հաշտարարի որակավորումը դադարեցնելը**

1. Արդարադատության նախարարը դադարեցնում է արտոնագրված հաշտարարի որակավորումը, եթե`

1) հաշտարարը դիմել է այդ մասին.

2) հաշտարարը մահացել է, դատարանի` օրինական ուժի մեջ մտած վճռի հիման վրա ճանաչվել է անգործունակ, սահմանափակ գործունակ կամ մահացած.

3) օրինական ուժի մեջ է մտել նրա նկատմամբ կայացված մեղադրական դատավճիռը, որով նա դատապարտվել է դիտավորյալ հանցագործության համար, կամ որով նախատեսված է ազատությունից զրկելու հետ կապված պատիժ.

4) վերջին մեկ տարվա ընթացքում հաշտարար նշանակվելուդեպքում առնվազն երեք անգամ սույն օրենքով չնախատեսված հիմքով հրաժարվել է իր պարտականությունները կատարելուց.

5) հաշտարարի որակավորումն ստացել է օրենքի պահանջների խախտմամբ.

6) սույն օրենքի 16-րդ հոդվածի 1-ին մասի 1-4-րդ կետերով նախատեսված հիմքերով հաշտարարի գործունեությունը կասեցվելուց հետո սահմանված ժամկետում կասեցման հիմքերը չեն վերացել.

7) սույն օրենքի 16-րդ հոդվածի 1-ին մասի 5-րդ կետով նախատեսված հիմքով հաշտարարի գործունեությունը կասեցվելուց հետո` հինգ տարվա ընթացքում, հաշտարարին անհայտ բացակայող ճանաչելու մասին դատարանի վճիռը չի վերացվել.

8) սույն օրենքի 16-րդ հոդվածի 1-ին մասի 6-րդ կետով նախատեսված հիմքով հաշտարարի գործունեությունը կասեցվելուց հետո` երեք տարվա ընթացքում, սնանկության վարույթը չի ավարտվել.

9) սույն օրենքի 23.6-րդ հոդվածի 5-րդ մասի 3-րդ կետով նախատեսված դեպքերում հաշտարարների ինքնակարգավորվող կազմակերպության խորհրդի կողմից հաշտարար որակավորման դադարեցման վերաբերյալ միջնորդություն է ներկայացվել:

2. Հաշտարարի որակավորումը դադարեցնելու դեպքում ուժը կորցրած է ճանաչվում նրան տրամադրված որակավորման վկայագիրը:

3. Հաշտարարի որակավորումը դադարեցնելու մասին որոշումն ուղարկվում է հաշտարարին այն կայացնելուց հետո` եռօրյա ժամկետում:

4. Հաշտարարի որակավորումը դադարեցնելու մասին որոշումը կարող է բողոքարկվել դատական կարգով՝ որոշումն ուժի մեջ մտնելուց հետո` երկամսյա ժամկետում։»:

**Հոդված 16.** Օրենքի 16-րդ հոդվածը շարադրել նոր խմբագրությամբ.

**«Հոդված 16. Արտոնագրված հաշտարարի գործունեությունը կասեցնելը**

1. Հաշտարարի գործունեությունը կասեցվում է, եթե հաշտարարը`

1) անցել է հանրային ծառայության` հանրային ծառայության մեջ գտնվելու ժամկետով, բայց ոչ ավելի, քան հինգ տարի ժամկետով.

2) զորակոչվել է ժամկետային պարտադիր զինվորական ծառայության մինչև ծառայության ժամկետը լրանալը.

3) զորավարժություններին և վարժական հավաքներին օրենքով սահմանված կարգով ներգրավված լինելը.

4) մեկ տարուց ավելի ժամանակով առողջական վիճակի պատճառով ի վիճակի չէ կատարելու իր մասնագիտական պարտականությունները, եթե առկա են առողջական վիճակը հավաստող համապատասխան փաստաթղթեր, բայց ոչ ավելի, քան 5 տարի ժամկետով.

5) օրենքով սահմանված կարգով ճանաչվել է անհայտ բացակայող.

6) դատարանի` օրինական ուժի մեջ մտած վճռով ճանաչվել է սնանկ:

2. Սույն հոդվածի 1-ին մասի 1-4-րդ և 6-րդ կետերով նախատեսված հիմքերի առկայության մասին հաշտարարը պարտավոր է դրանց ծագման պահից տասնօրյա ժամկետում տեղեկացնել Արդարադատության նախարարությանը և հաշտարարների ինքնակարգավորվող կազմակերպությանը` կցելով կասեցման հիմքերը հավաստող համապատասխան փաստաթղթերը:

3. Հաշտարարի գործունեությունը կասեցնում է արդարադատության նախարարը: Հաշտարարի գործունեությունը կասեցնելու մասին որոշումն այն կայացնելուց հետո` եռօրյա ժամկետում, ուղարկվում է համապատասխան հաշտարարին, հաշտարարների ինքնակարգավորվող կազմակերպություն, ինչպես նաև Դատական դեպարտամենտ` դատարաններին ծանուցելու համար և հրապարակվում է արդարադատության նախարարության պաշտոնական կայքում:

4. Հաշտարարի գործունեությունը կասեցնելու դեպքում հաշտարարի որակավորման վկայագրի գործողությունը համարվում է կասեցված:

5. Հաշտարարի գործունեության կասեցման մասին որոշումը կարող է բողոքարկվել դատական կարգով՝ որոշումն ուժի մեջ մտնելուց հետո՝ երկամսյա ժամկետում:

6. Սույն հոդվածի 1-ին մասով նախատեսված հիմքերը վերանալուց հետո հաշտարարը կարող է դիմել Արդարադատության նախարարություն իր գործունեությունը վերականգնելու համար` կցելով համապատասխան փաստաթղթերը: Հաշտարարի գործունեությունը վերականգնում է արդարադատության նախարարը` դիմումն ստանալուց հետո` հինգ աշխատանքային օրվա ընթացքում:»:

**Հոդված 17.** Օրենքի 17-րդ հոդվածը շարադրել նոր խմբագրությամբ.

«**Հոդված 17. Հաշտարարների ռեեստրը**

* + - 1. Արտոնագրված հաշտարարների ռեեստրում (այսուհետ` ռեեստր) ընդգրկվում են բոլոր հաշտարարները։ Ռեեստրը վարվում է Արդարադատության նախարարության կողմից և հրապարակվում է Արդարադատության նախարարության պաշտոնական կայքում։
			2. Անձը հաշտարարների ռեեստրում հաշվառվում է որակավորման վկայագիր ստանալուց հետո` հինգ աշխատանքային օրվա ընթացքում։
			3. Ռեեստրում առանձնացվում և Արդարադատության նախարարության կայքում հրապարակվում է այն հաշտարարների ցանկը, որոնք սույն օրենքով և Քաղաքացիական դատավարության օրենսգրքով սահմանված դեպքերում Արդարադատության նախարարություն պահանջագիր ներկայացվելու դեպքում կարող են նշանակվել հաշտարար։
			4. Սույն օրենքով և Քաղաքացիական դատավարության օրենսգրքով սահմանված դեպքերում սույն օրենքի 2-րդ հոդվածի 2.1-ին մասով նախատեսված գործերով Արդարադատության նախարարության կողմից համապատասխանաբար հաշտարար նշանակելու կամ դատարանին հաշտարարի թեկնածու առաջարկելու անհրաժեշտության դեպքում հաշտարարը նշանակվում է հաշտարարների ռեեստրում առանձնացված հաշտարարների ցանկից։ Նշված ցանկում ընդգրկված հաշտարարների թիվը երեքից պակաս լինելու դեպքում Արդարադատության նախարարության կողմից հաշտարարի ընտրությունը կատարվում է նաև սույն հոդվածի 3-րդ մասով նախատեսված հաշտարարների ցանկից։
			5. Սույն հոդվածի 3-րդ և 4-րդ մասերով նախատեսված հաշտարարների ռեեստրի առանձնացված ցանկերում ընդգրկվելու համար հաշտարարը կարող է դիմել Արդարադատության նախարարություն։ Հաշտարարը կարող է ընդգրկվել ինչպես նշված ցանկերից մեկում, այնպես էլ երկուսում միաժամանակ։
			6. Սույն հոդվածի 3-րդ և 4-րդ մասերով նախատեսված հաշտարարների ռեեստրի առանձնացված ցանկերում չընդգրկված հաշտարարները չեն կարող նշանակվել Արդարադատության նախարարության կողմից և հաշտարարություն կարող են իրականացնել կողմերի դիմումի հիման վրա։
			7. Հաշտարարի կողմից Արդարադատության նախարարություն դիմելու դեպքում սույն հոդվածի 3-րդ և 4-րդ մասերով նախատեսված հաշտարարների ռեեստրի առանձնացված ցանկում հաշտարարի մասնակցությունը կարող է կասեցվել։
			8. Սույն հոդվածի 3-րդ և 4-րդ մասերով նախատեսված հաշտարարների ռեեստրի առանձնացված ցանկերում հաշտարարի մասնակցության կասեցման օրերի հանրագումարը չի կարող գերազանցել օրացուցային տարվա ընթացքում 60 օրը։ Նշված ժամկետի լրանալուց հետո հաշտարարների ռեեստրի առանձնացված ցանկում մասնակցության դադարեցման դիմում Արդարադատության նախարարություն չներկայացնելու դեպքում հաշտարարը կրկին ընդգրկվում է ցանկում։
			9. Հաշտարարի մասնակցությունը սույն հոդվածի 3-րդ և 4-րդ մասերով նախատեսված հաշտարարների ռեեստրի առանձնացված ցանկից չի կարող կասեցվել, եթե դա կհանգեցնի ցանկում ներառված հաշտարարների թվի` 3-ից պակաս լինելուն։
			10. Սույն օրենքի 3-րդ և 4-րդ մասերով նախատեսված հաշտարարների ռեեստրի առանձնացված ցանկերում մասնակցության դադարեցման դիմում Արդարադատության նախարարություն ներկայացնելու դեպքում հաշտարարը չի կարող ընդգրկվել նույն ցանկում` մասնակցության դադարեցման պահից վեց ամսվա ընթացքում։
			11. Հաշտարարը արտոնագրված հաշտարարների ռեեստրում հաշվառումից հանվում է որակավորումը կասեցվելու կամ դադարեցվելու դեպքում։
			12. Հաշտարարին սույն հոդվածի 1-ին, 3-րդ և 4-րդ մասերով նախատեսված ցանկերում հաշվառումից հանելու մասին որոշումն Արդարադատության նախարարության կողմից ուղարկվում է հաշտարարին` այն կայացնելուց հետո` երեք աշխատանքային օրվա ընթացքում:
			13. Հաշտարարին հաշվառումից հանելու մասին որոշումը կարող է բողոքարկվել դատարան որոշումն ուժի մեջ մտնելուց հետո՝ երկամսյա ժամկետում:
			14. Հաշտարարների ռեեստրի վարման կարգը սահմանվում է արդարադատության նախարարի ենթաօրենսդրական նորմատիվ իրավական ակտով:»:

**Հոդված 18.** Օրենքի 18-րդ հոդվածի 1-ին մասը շարադրել նոր խմբագրությամբ.

«1.  Արտոնագրված հաշտարարների շարունակական մասնագիտական զարգացումն ապահովելու նպատակով հաշտարարների ինքնակարգավորվող կազմակերպությունը առնվազն երկու տարին մեկ անգամ կազմակերպում և իրականացնում է հաշտարարների պարտադիր վերապատրաստումներ՝ նվազագույնը 12 ակադեմիական ժամ ընդհանուր տևողությամբ:»

**Հոդված 19.** Օրենքի 20-րդ հոդվածի՝

1) 3-րդ մասում որը պետք է ունենա առնվազն 20 անդամ» բառերը հանել:

2) 5-րդ մասի 4-րդ կետը ուժը կորցրած ճանաչել:

**Հոդված 20.** Օրենքի 21-րդ հոդվածը շարադրել նոր խմբագրությամբ.

«1. Հաշտարարների ինքնակարգավորվող կազմակերպության կառավարման մարմիններն են՝

1) հաշտարարների ինքնակարգավորվող կազմակերպության ընդհանուր ժողովը,

2) հաշտարարների ինքնակարգավորվող կազմակերպության խորհուրդը:

2. Հաշտարարների ինքնակարգավորվող կազմակերպության կառավարման մարմինների անդամները այդ մարմիններում աշխատում են առանց վարձատրության, բացառությամբ հաշտարարների ինքնակարգավորվող կազմակերպության նախագահի և նրա տեղակալի, ինչպես նաև հաշտարարների ինքնակարգավորվող կազմակերպության կանոնադրությամբ սահմանված դեպքերի:

4. Հաշտարարների ինքնակարգավորվող կազմակերպության կառավարման մարմինների լիազորությունները, կազմավորման կարգը և գործառույթները սահմանվում են սույն օրենքով և հաշտարարների ինքնակարգավորվող կազմակերպության կանոնադրությամբ։

**Հոդված 21.** Օրենքը լրացնել նոր 21.1-21.4-րդ հոդվածներով.

**Հոդված 21.1. Հաշտարարների ինքնակարգավորվող կազմակերպության ընդհանուր ժողովը**

1. Հաշտարարների ինքնակարգավորվող կազմակերպության կառավարման բարձրագույն մարմինը ընդհանուր ժողովն է, որը կազմված է հաշտարարների ինքնակարգավորվող կազմակերպության բոլոր անդամներից:

 2. Ընդհանուր ժողովը հաշտարարների ինքնակարգավորվող կազմակերպության ղեկավարումն իրականացնում է տարեկան և արտահերթ ժողովների գումարման միջոցով: Ընդհանուր ժողովի գումարման և անցկացման կարգը սահմանվում է հաշտարարների ինքնակարգավորվող կազմակերպության  կանոնադրությամբ:

3. Ընդհանուր ժողովը հրավիրվում է հաշտարարների ինքնակարգավորվող կազմակերպության նախագահի կամ  խորհրդի որոշմամբ:  Հաշտարարների ինքնակարգավորվող կազմակերպության անդամների ընդհանուր թվի մեկ քառորդի պահանջով և նշած օրակարգով հաշտարարների ինքնակարգավորվող կազմակերպության նախագահը պարտավոր է հրավիրել ընդհանուր ժողով`  հաշտարարների ինքնակարգավորվող կազմակերպության կանոնադրությամբ սահմանված կարգով և ժամկետում: Եթե սահմանված ժամկետում հաշտարարների ինքնակարգավորվող կազմակերպության նախագահը ընդհանուր ժողովի չի հրավիրում, ապա ընդհանուր ժողովը կարող են գումարել ժողովի գումարման մասին պահանջը ներկայացրած անձինք:

4. Ընդհանուր ժողովն իրավազոր է, եթե   դրան մասնակցում է անդամների կեսից ավելին: Քվորումի բացակայության դեպքում հայտարարվում է նոր ընդհանուր ժողովի գումարման տարին, ամիսը, ամսաթիվը: Նոր ընդհանուր ժողովի գումարման դեպքում օրակարգի փոփոխություն չի թույլատրվում: Չկայացած ընդհանուր ժողովի փոխարեն գումարվող նոր ընդհանուր ժողովն իրավասու է, եթե դրան մասնակցեն հաշտարարների 30 տոկոսից ավելին:

5.Ընդհանուր ժողովում որոշումներն ընդունվում են նիստին ներկա անդամների ձայների պարզ մեծամասնությամբ, բացառությամբ սույն օրենքով նախատեսված դեպքերի:

6. Ընդհանուր ժողովի բացառիկ իրավասության հարցերն են՝

1) հաստատում է հաշտարարների ինքնակարգավորվող կազմակերպության կանոնադրությունը և  հաշտարարի վարքագծի կանոնները,

2) փոփոխություններ և լրացումներ է կատարում սույն մասի 1-ին կետում նշված փաստաթղթերում,

3) ընտրում է հաշտարարների ինքնակարգավորվող կազմակերպության նախագահին և խորհրդի անդամներին,

4) սահմանում է հաշտարարների ինքնակարգավորվող կազմակերպության անդամավճարի չափը,

5) սահմանում է հաշտարարական ծառայությունների միջին ուղենիշային գնացուցակը,

6) լուծում է հաշտարարների ինքնակարգավորվող կազմակերպության կանոնադրությամբ նախատեսված այլ հարցեր:

7. Սույն հոդվածի 6-րդ մասի 1-5-րդ կետերով նախատեսված բացառիկ իրավասությունները չեն կարող փոխանցվել խորհրդին:

8. Սույն հոդվածի 6-րդ մասի 1-2-րդ և 4-6-րդ կետերով նախատեսված իրավասությունները ընդհանուր ժողովը իրականացնում է բոլոր անդամների ընդհանուր թվի առնվազն երկու երրորդով:

**Հոդված 21.2. Ընդհանուր ժողովի կողմից հեռակա կարգով քվեարկության միջոցով ընդունվող որոշումները**

1. Ընդհանուր ժողովի որոշումները կարող են ընդունվել առանց օրակարգի հարցերի քննարկման և քվեարկության դրված հարցերի վերաբերյալ որոշումների ընդունման նպատակով ընդհանուր ժողովի անդամների ներկա լինելու` հեռակա կարգով քվեարկության (այդ թվում՝ առցանց քվեարկության) միջոցով: Հեռակա կարգով քվեարկություն կարող է անցկացվել փաստաթղթերը փոստային, հեռագրային, հեռատիպային, հեռախոսային, էլեկտրոնային կապի՝ փոխանցվող և ընդունվող հաղորդագրությունների իսկությունը հավաստող և հասցեատիրոջ կողմից դրանք ստանալու փաստի հաստատման հնարավորություն տվող միջոցներով փոխանակելու եղանակով:
2. Էլեկտրոնային, հեռատիպային կամ հեռախոսային կապի միջոցներով ժողովի անցկացման քվեարկության դեպքում քվեաթերթիկները (այդ թվում՝ էլեկտրոնային քվեաթերթիկները) և անհրաժեշտ փաստաթղթերը պետք է տրամադրվեն հաշտարարներին քվեարկության օրվանից առնվազն 7 աշխատանքային օր առաջ:
3. Հեռակա կարգով քվեարկությամբ ընդհանուր ժողովի որոշումն օրինական ուժ ունի, եթե դրան մասնակցում է անդամների կեսից ավելին:
4. Ընդհանուր ժողովի կողմից իրականացվող հեռակա քվեարկության նկատմամբ կիրառվելի են սույն օրենքի 21.1-ին հոդվածով նախատեսված կարգավորումները:

**Հոդված 21.3. Հաշտարարների ինքնակարգավորվող կազմակերպության խորհուրդը**

 1.Հաշտարարների ինքնակարգավորվող կազմակերպության խորհուրդը Հաշտարարների ինքնակարգավորվող կազմակերպության գործադիր, ինչպես նաև կարգապահական վարույթ իրականացնող մարմինն է:

2. Հաշտարարների ինքնակարգավորվող կազմակերպության խորհրդի անդամների քանակը սահմանվում է հաշտարարների ինքնակարգավորվող կազմակերպության կանոնադրությամբ, որը չի կարող ավելի լինել 9 անդամից։

3. Հաշտարարների ինքնակարգավորվող կազմակերպության խորհրդի անդամները (բացառությամբ խորհրդի նախագահի) ընտրվում են ընդհանուր ժողովի կողմից վարկանիշային կարգով` չորս տարի պաշտոնավարման ժամկետով:

4. Հաշտարարների ինքնակարգավորվող կազմակերպության խորհրդի նախագահին ընտրում են խորհրդի անդամները իրենց կազմից:

5. Հաշտարարների ինքնակարգավորվող կազմակերպության խորհուրդը՝

1) մշակում և  ընդհանուր ժողովի հաստատմանն է ներկայացնում նոր խմբագրությամբ կանոնադրությունը, կանոնադրության փոփոխությունները կամ լրացումները.

2) մշակում և  hաշտարարների ինքնակարգավորվող կազմակերպության ընդհանուր ժողովի հաստատմանն է ներկայացնում հաշտարարի վարքագծի կանոնները.

3) իրավասու պետական մարմիններ առաջարկություններ է ներկայացնում օրենքների և իրավական այլ ակտերի փոփոխությունների, լրացումների, դրանց ընդունման վերաբերյալ, ինչպես նաև իրավական ակտերի նախագծերի վերաբերյալ կարծիք է տալիս նախագիծ մշակող մարմիններին.

4) հաստատում է  hաշտարարների ինքնակարգավորվող կազմակերպության տարեկան բյուջեն` hաշտարարների ինքնակարգավորվող կազմակերպության նախագահի ներկայացմամբ.

5) լուծում է հաշտարարին կարգապահական պատասխանատվության ենթարկելու և կարգապահական տույժ նշանակելու հարցը.

6) սույն օրենքի 23.6-րդ հոդվածի 5-րդ մասի 3-րդ կետով նախատեսված դեպքերում միջնորդում է Արդարադատության նախարարին հաշտարարի որակավորման դադարեցման վերաբերյալ:

7) իրականացնում է սույն օրենքով և hաշտարարների ինքնակարգավորվող կազմակերպության  կանոնադրությամբ սահմանված այլ լիազորություններ:

6. Հաշտարարների ինքնակարգավորվող կազմակերպության խորհրդի նիստերը հրավիրում է  խորհրդի նախագահը՝ ըստ անհրաժեշտության, սակայն տարեկան երեք անգամից ոչ պակաս: Խորհրդի նիստերը կարող են հրավիրվել նաև խորհրդի անդամների առնվազն մեկ երրորդի նախաձեռնությամբ: Խորհրդի նիստի գումարման հետ կապված առանձնահատկությունները սահմանվում են հաշտարարների ինքնակարգավորվող կազմակերպության կանոնադրությամբ:

7. Հաշտարարների ինքնակարգավորվող կազմակերպության խորհրդի նիստն իրավազոր է, եթե նիստին մասնակցում է անդամների առնվազն կեսը:

8. Հաշտարարների ինքնակարգավորվող կազմակերպության խորհրդի նիստերի որոշումներն ընդունվում են նիստին ներկա անդամների ձայների պարզ մեծամասնությամբ:Հաշտարարների ինքնակարգավորվող կազմակերպության նախագահը կարող է մասնակցել խորհրդի նիստին խորհրդակցական ձայնի իրավունքով և քվեարկում է վերջում։

**Հոդված 21.4.** **Հաշտարարների ինքնակարգավորվող կազմակերպության նախագահը**

1. Հաշտարարների ինքնակարգավորվող կազմակերպության նախագահը ընդհանուր ժողովի կողմից ընտրվում է արտոնագրված և գործունեությունը չկասեցված հաշտարարների թվից՝ փակ գաղտնի քվեարկությամբ` չորս տարի ժամկետով, բայց ոչ ավելի, քան երկու անգամ անընդմեջ։

2. Հաշտարարների ինքնակարգավորվող կազմակերպության նախագահ ընտրված է համարվում այն թեկնածուն, որը ստացել է քվեարկության մասնակիցների (քվեաթերթիկ ստացածների) ձայների կեսից ավելին: Եթե քվեարկվել է երկու կամ ավելի թեկնածու, և նրանցից որևէ մեկը չի ստացել անհրաժեշտ ձայներ, ապա անցկացվում է քվեարկության երկրորդ փուլ, որին կարող են մասնակցել առավել ձայներ ստացած երկու թեկնածուները: Հավասար ձայների դեպքում երկրորդ փուլին երկրորդ թեկնածուի մասնակցությունը որոշվում է վիճակահանությամբ: Երկրորդ փուլում ընտրված է համարվում առավել ձայներ ստացած թեկնածուն, իսկ ձայների հավասար լինելու դեպքում ընտրված է համարվում տարիքով ավագը:

3. Այն դեպքում, երբ քվեարկվել է մեկ թեկնածու, նա համարվում է ընտրված, եթե ստացել է քվեարկության մասնակիցների ձայների կեսից ավելին: Եթե հաշտարարների ինքնակարգավորվող կազմակերպության նախագահ չի ընտրվում, ապա քվեարկությունից հետո` մեկ ամսվա ընթացքում, անցկացվում է նոր ընտրություն:

4. Հաշտարարների ինքնակարգավորվող կազմակերպության նախագահը՝

1. ներկայացնում է հաշտարարների ինքնակարգավորվող կազմակերպությունը.
2. ընդունում է որոշումներ հաշտարարների ինքնակարգավորվող կազմակերպության բնականոն գործունեությունն ապահովելուն առնչվող հարցերի վերաբերյալ.
3. հաշտարարների ինքնակարգավորվող կազմակերպության կանոնադրությամբ նախատեսված կարգով տնօրինում է հաշտարարների ինքնակարգավորվող կազմակերպության գույքը, այդ թվում` ֆինանսական միջոցները։ Եթե ձեռքբերվող կամ օտարվող գույքի, իսկ ձեռքբերվող ծառայության կամ աշխատանքի մատուցման դեպքում` մեկ ամսվա դիմաց վճարման ենթակա արժեքը գերազանցում է նվազագույն աշխատավարձի հազարապատիկը, ապա նախքան այդպիսի գործարքի կնքումը հաշտարարների ինքնակարգավորվող կազմակերպության նախագահը պետք է ստանա խորհրդի համաձայնությունը: Նվազագույն աշխատավարձի հազարապատիկը գերազանցող գործարք կնքելու կարգը սահմանվում է հաշտարարների ինքնակարգավորվող կազմակերպության կանոնադրությամբ.
4. հաշտարարի նկատմամբ հարուցում է կարգապահական վարույթ.
5. իրականացնում է օրենքով և հաշտարարների ինքնակարգավորվող կազմակերպության կանոնադրությամբ սահմանված, ինչպես նաև հաշտարարների ինքնակարգավորվող կազմակերպության մյուս մարմինների իրավասությանը չվերապահված այլ լիազորություններ:

5.Հաշտարարների ինքնակարգավորվող կազմակերպության նախագահն իր լիազորություններն իրականացնելու համար կարող է նշանակել տեղակալ` խորհրդի անդամ չհանդիսացող հաշտարարների կազմից: Հաշտարարների ինքնակարգավորվող կազմակերպության նախագահի տեղակալը փոխարինում է նախագահին նրա բացակայության ժամանակ:

6.Հաշտարարների ինքնակարգավորվող կազմակերպության նախագահի լիազորությունները դադարում են.

1) նրա լիազորությունների ժամկետն ավարտվելու դեպքում.

2) հրաժարական ներկայացնելու դեպքում.

3) որակավորման դադարեցման կամ գործունեության կասեցման դեպքում:

7.Հաշտարարների ինքնակարգավորվող կազմակերպության նախագահի լիազորությունները դադարեցվում են.

1) երկարատև անաշխատունակության կամ այլ հարգելի պատճառով մեկ տարվա ընթացքում 80 օր աշխատանքի չներկայանալու դեպքում.

2) իր պաշտոնեական պարտականությունները պարբերաբար չկատարելու կամ ոչ պատշաճ կատարելու դեպքում:

8. Սույն հոդվածի 8-րդ մասով նախատեսված դեպքերում Հաշտարարների ինքնակարգավորվող կազմակերպության նախագահի լիազորությունները դադարեցվում են խորհրդի անդամների ընդհանուր թվի ձայների առնվազն երկու երրորդով ընդունված որոշմամբ: Հաշտարարների ինքնակարգավորվող կազմակերպության նախագահը իրավունք ունի անձամբ կամ ներկայացուցչի միջոցով մասնակցել խորհրդի տվյալ նիստին, ներկայացնել ապացույցներ և բացատրություններ:

9. Հաշտարարների ինքնակարգավորվող կազմակերպության նախագահի լիազորությունները դադարեցնելու հարցը լուծելու համար խորհրդի նախագահի կողմից նիստ չհրավիրվելու դեպքում այն հրավիրվում է խորհրդի առնվազն երեք անդամի կողմից:

10. Հաշտարարների ինքնակարգավորվող կազմակերպության նախագահի լիազորությունների վաղաժամկետ դադարման կամ դադարեցման դեպքում վերջինիս պարտականությունները նրա համար սահմանված ժամկետի մնացած ժամանակահատվածի համար կատարում է նրա տեղակալը։

**Հոդված 21.4.** **Վարկանիշային կարգով քվեարկության անցկացման կարգը**

1. Քվեաթերթիկում յուրաքանչյուր թեկնածուի անուն-ազգանունից հետո գրվում են «կողմ եմ» բառերը` նշումի համար նախատեսված դատարկ քառանկյունով:
2. Քվեարկության մասնակիցը յուրաքանչյուր թեկնածուին կողմ քվեարկելիս նշում է կատարում «կողմ եմ» բառերին համապատասխանող քառանկյան մեջ, իսկ դեմ քվեարկելիս՝ որևէ նշում չի կատարում:
3. Քվեարկության յուրաքանչյուր մասնակից կարող է կողմ քվեարկել.

1) առավելագույնը այնքան թեկնածուի, որքան կազմում է հաշտարարների ինքնակարգավորվող կազմակերպության խորհրդի՝ ընդհանուր ժողովի կողմից ընտրվող անդամների թվի կեսը, եթե այդպիսի անդամների թիվը երկու կամ ավելի է.

2) առավելագույնը մեկ թեկնածուի, եթե ընտրվելու է մեկ անդամ:

1. Սույն հոդվածի 2-րդ և 3-րդ մասերին չհամապատասխանող քվեաթերթիկները համարվում են անվավեր և հաշվի չեն առնվում քվեարկությունների (ընտրությունների) արդյունքներն ամփոփելիս:»:

**Հոդված 22.** Օրենքի 23-րդ հոդվածը ճանաչել ուժը կորցրած:

**Հոդված 23.** Օրենքը լրացնել նոր6-րդ գլխով.

**ԳԼՈՒԽ 6**

**ՀԱՇՏԱՐԱՐԻ ԿԱՐԳԱՊԱՀԱԿԱՆ ՊԱՏԱՍԽԱՆԱՏՎՈՒԹՅՈՒՆԸ**

**Հոդված 23.1. Հաշտարարի նկատմամբ կարգապահական վարույթ հարուցելու առիթները և հիմքերը**

1. Հաշտարարի նկատմամբ կարգապահական վարույթ հարուցելու առիթներն են՝
2. վարույթ հարուցող անձանց կողմից կարգապահական պատասխանատվության հիմք հանդիսացող խախտման հայտնաբերումը.
3. անձի, պետական և տեղական ինքնակառավարման մարմնի, պաշտոնատար անձի հաղորդումը, ինչպես նաև հաշտարարների ինքնակարգավորվող կազմակերպություն ներկայացված զանգվածային լրատվամիջոցների հրապարակումները.
4. հաշտարարների ինքնակարգավորվող կազմակերպության կանոնադրությամբ սահմանված ժամանակահատվածում հաշտարարի կողմից անդամավճար չվճարելու վերաբերյալ հաշտարարների ինքնակարգավորվող կազմակերպության հաշվապահի ներկայացրած տեղեկանքը.
5. հաշտարարների ինքնակարգավորվող կազմակերպության կանոնադրությամբ սահմանված ժամանակահատվածում հաշտարարի կողմից վերապատրաստում չանցնելու վերաբերյալ հաշտարարների ինքնակարգավորվող կազմակերպության նախագահի ներկայացրած տեղեկանքը:
6. Հաշտարարի նկատմամբ կարգապահական վարույթ հարուցելու հիմքերն են՝
7. հաշտարարություն իրականացնելիս օրենքի կամ այլ նորմատիվ իրավական ակտերի պահանջների ակնհայտ խախտում թույլ տալը, որը կատարվել է դիտավորությամբ կամ կոպիտ անփութությամբ.
8. հաշտարարի վարքագծի կանոննեը խախտելը:
9. Սույն հոդվածի իմաստով՝
10. ակնհայտ է հաշտարարի կողմից իր գործունեությունն իրականացնելիս օրենքի կամ այլ նորմատիվ իրավական ակտերի պահանջների այն խախտումը, որի առկայությունը չի կարող կասկածի տակ դրվել որևէ ողջամիտ իրավական ենթադրությամբ կամ փաստարկով.
11. խախտումը համարվում է դիտավորությամբ կատարված, եթե հաշտարարը գիտակցել է իր վարքագծի ոչ իրավաչափ բնույթը.
12. խախտումը համարվում է կոպիտ անփութությամբ կատարված, եթե հաշտարարը չի գիտակցել իր վարքագծի ոչ իրավաչափ բնույթը, թեև տվյալ իրադրությունում կարող էր և պարտավոր էր դա անել:

**Հոդված 23.2. Հաշտարարի իրավունքները կարգապահական վարույթում**

1.Հաշտարարը կարգապահական վարույթի ընթացքում իրավունք ունի՝

1. մասնակցելու կարգապահական վարույթի բոլոր փուլերին ինչպես անձամբ, այնպես էլ ներկայացուցչի միջոցով.
2. կարգապահական վարույթի հարուցման պահից ծանոթանալու կարգապահական գործի բոլոր նյութերին, դրանցից պատճեններ հանելու և գործից դուրս գրելու ցանկացած ծավալի որևէ տեղեկություն.
3. տալու բացատրություններ կամ հրաժարվելու բացատրություններ տալուց.
4. ներկայացնելու ապացույցներ կարգապահական գործին կցելու և հետազոտելու համար.
5. հայտնելու բացարկներ խորհրդի անդամներին և գործը նախապատրաստող անձանց.
6. հարուցելու միջնորդություններ.
7. հրավիրելու վկաներ, հարցեր տալու ինչպես իր, այնպես էլ մյուս կողմի կամ խորհրդի հրավիրած վկաներին.
8. հարցեր տալու ելույթ ունեցողին.
9. հանդես գալու եզրափակիչ ելույթով.
10. ստանալու հաշտարարների ինքնակարգավորվող կազմակերպության նախագահի և խորհրդի որոշումները.
11. դատական կարգով բողոքարկելու հաշտարարների ինքնակարգավորվող կազմակերպության խորհրդի որոշումները:

**Հոդված 23.3. Հաշտարարի նկատմամբ կարգապահական վարույթի հարուցումը**

1. Կարգապահական վարույթ հարուցելու առիթների և հիմքերի առկայության դեպքում հաշտարարների ինքնակարգավորվող կազմակերպության նախագահը կամ խորհրդի անդամների 1/3-ը (այսուհետ՝ վարույթ հարուցող), որոշում է կայացնում կարգապահական վարույթ հարուցելու մասին՝ առիթը ծագելու պահից երկու ամսվա ընթացքում:
2. Կարգապահական վարույթ չի կարող հարուցվել, եթե ենթադրյալ խախտման, իսկ եթե խախտումը տեղի է ունեցել մինչև հաշտարարության ավարտը` հաշտարարությունն ավարտվելու պահից անցել է երկու տարի:
3. Կարգապահական վարույթ հարուցելու մասին որոշումն ընդունելուց հետո` երկշաբաթյա ժամկետում, կարգապահական վարույթ հարուցած հաշտարարների ինքնակարգավորվող կազմակերպության նախագահը կամ խորհրդի անդամների 1/3-ը կարգապահական գործն ուղարկում է խորհրդին:
4. Կարգապահական վարույթ հարուցելու մասին որոշման պատճենը որոշումն ընդունելուց հետո` երկշաբաթյա ժամկետում ուղարկվում է սույն օրենքի 23.1-ին հոդվածի 1-ին մասի 2-րդ կետով նախատեսված և կարգապահական վարույթ հարուցելու մասին հաղորդած անձին և հաշտարարին, որի նկատմամբ հարուցվել է կարգապահական վարույթ:

**Հոդված 23.4.** **Հաշտարարի նկատմամբ կարգապահական վարույթի հարուցումը մերժելը**

1. Կարգապահական վարույթ հարուցելու հիմքի բացակայության դեպքում վարույթ հարուցողը առիթը ծագելու պահից երկու ամսվա ընթացքում պատճառաբանված որոշում է կայացնում կարգապահական վարույթ հարուցելը մերժելու մասին:
2. Կարգապահական վարույթ հարուցելը մերժելու մասին որոշման պատճենը որոշումն ընդունելուց հետո` հինգ աշխատանքային օրվա ընթացքում ուղարկվում է սույն օրենքի 23.1-ին հոդվածի 1-ին մասի 2-րդ կետով նախատեսված և կարգապահական վարույթ հարուցելու մասին հաղորդած անձին:

**Հոդված 23.5. Հաշտարարին** **կարգապահական պատասխանատվության ենթարկելու վերաբերյալ գործի քննության կարգը**

1. Հաշտարարների ինքնակարգավորվող կազմակերպության խորհուրդը կարգապահական գործն ըստ էության քննող և վերջնական որոշում կայացնող մարմինն է:
2. Հաշտարարների ինքնակարգավորվող կազմակերպության խորհուրդ մուտք եղած կարգապահական գործը խորհրդի սահմանած կարգով վարույթ է ընդունում խորհրդի նախագահի որոշած խորհրդի անդամը, որի մասին նա ընդունում է որոշում: Կարգապահական գործը վարույթ ընդունած խորհրդի անդամը այդ գործը խորհրդում քննելիս հանդես է գալիս որպես զեկուցող:
3. Հաշտարարի նկատմամբ կարգապահական վարույթ հարուցած անձինք հաշտարարին կարգապահական պատասխանատվության ենթարկելու կամ **կարգապահական պատասխանատվության ենթարկելու վերաբերյալ գործը կարճելու** վերաբերյալ խորհրդի որոշումների քվեարկությանը չեն մասնակցում:
4. Կարգապահական գործը վարույթ ընդունելուց հետո` 10 աշխատանքային օրվա ընթացքում, խորհրդի նախագահը պարտավոր է նշանակել հաշտարարների ինքնակարգավորվող կազմակերպության խորհրդի նիստ և նիստի տեղի և ժամանակի մասին պատշաճ ծանուցել հաշտարարին, ում նկատմամբ հարուցվել է կարգապահական վարույթ, դիմող կողմին, վկաներին և կարգապահական գործին մասնակցող այլ անձանց:
5. Կարգապահական գործը քննող խորհրդի նիստն իրավազոր է, եթե նիստին մասնակցում է խորհրդի անդամների առնվազն կեսը:
6. Հաշտարարին կարգապահական պատասխանատվության ենթարկելու վերաբերյալ գործը խորհուրդը քննում է ողջամիտ ժամկետում, բայց ոչ ավելի, քան գործը ստանալուց հետո եռամսյա ժամկետում:

**Հոդված 23.6. Հաշտարարին կարգապահական պատասխանատվության ենթարկելու վերաբերյալ հաշտարարների ինքնակարգավորվող կազմակերպության խորհրդի որոշումը**

1.Մեկ կարգապահական վարույթի քննության շրջանակում, անգամ եթե նույն հաշտարարը կատարել է մի քանի կարգապահական խախտում, հաշտարարների ինքնակարգավորվող կազմակերպության խորհուրդը կայացնում է մեկ որոշում:

2. Խորհուրդը որոշումը կայացնում է խորհրդակցական սենյակում: Խորհրդակցական սենյակում կարող են ներկա լինել միայն տվյալ գործը քննող խորհրդի կազմում ընդգրկված անդամները: Այլ անձանց ներկայությունը չի թույլատրվում:

3. Խորհրդակցական սենյակում որոշումն ընդունվում է խորհրդի անդամների բաց քվեարկությամբ: Ձայների հավասարության դեպքում ընդունված է համարվում այն որոշումը, որն ավելի բարենպաստ է հաշտարարի համար:

4. Խորհրդի կողմից խորհրդակցական սենյակում քննարկված հարցերը, խորհրդի անդամների արտահայտած դիրքորոշումը և քվեարկության արդյունքները հրապարակման ենթակա չեն ինչպես նիստի ընթացքում, այնպես էլ գործով քննությունն ավարտվելուց հետո:

5. Հաշտարարին կարգապահական պատասխանատվության ենթարկելու վերաբերյալ գործի քննությունից հետո խորհուրդը կարող է կիրառել կարգապահական տույժերի հետևյալ տեսակները.

1) նկատողություն կարգապահական տույժի կիրառում.

2) խիստ նկատողություն կարգապահական տույժի կիրառում.

3) հաշտարարի որակավորման դադարեցման վերաբերյալ Արդարադատության նախարարին միջնորդության ներկայացում:

6. Սույն հոդվածի 5-րդ մասի 3-րդ կետով նախատեսված պատասխանատվության միջոցը կարող է կիրառվել երկու նկատողություն կամ մեկ խիստ նկատողություն ունեցող հաշտարարի կողմից կրկին պատասխանատվության ենթարկվելու դեպքում:

7. Հաշտարարի նկատմամբ նկատողություն և խիստ նկատողություն կիրառվելուց հետո համապատասխանաբար վեց ամսվա և մեկ տարվա ընթացքում պատասխանատվության չենթարկվելու դեպքում հաշտարարը համարվում է պատասխանատվության չենթարկված:

8. Հաշտարարի նկատմամբ կիրառվող պատասխանատվության միջոցը պետք է համաչափ լինի կատարված խախտմանը: Պատասխանատվության միջոցը կիրառելիս հաշվի են առնվում խախտման հետևանքները, հաշտարարի անձը, մեղքի աստիճանը, առկա տույժերը և հաշտարարին բնութագրող ուշադրության արժանի այլ հանգամանքներ:

9. Հաշտարարին պատասխանատվության ենթարկելու մասին որոշումն ուղարկվում է հաշտարարին այն կայացնելուց հետո՝ մեկշաբաթյա ժամկետում:

10. Պատասխանատվության ենթարկելու մասին որոշումը կարող է բողոքարկվել դատարան որոշումն ուժի մեջ մտնելուց հետո` երկամսյա ժամկետում:

11. Սույն հոդվածի 5-րդ մասի 3-րդ կետով նախատեսված պատասխանատվության միջոցը կիրառելու դեպքում հաշտարարի որակավորումը դադարեցնելու մասին միջնորդությունը երեք աշխատանքային օրվա ընթացքում ուղարկվում է Արդարադատության նախարարություն:

**Հոդված 23.7.** **Հաշտարարների ինքնակարգավորվող կազմակերպության խորհրդի կողմից հաշտարարին կարգապահական պատասխանատվության ենթարկելու վերաբերյալ գործը կարճելու հիմքերը**

1. Հաշտարարների ինքնակարգավորվող կազմակերպության խորհուրդըկարճում է հաշտարարին կարգապահական պատասխանատվության ենթարկելու վերաբերյալ վարույթն այն դեպքում, երբ`

1) բացակայում է կարգապահական խախտման դեպքը.

2) հիմնավորված չէ հաշտարարին կարգապահական պատասխանատվության ենթարկելու հիմքի առկայությունը.

3) կարգապահական խախտումը կատարելուց հետո անձը հիվանդացել է անբուժելի հոգեկան հիվանդությամբ կամ դատարանի օրինական ուժի մեջ մտած վճռով ճանաչվել է անգործունակ.

4) կարգապահական խախտումը կատարելուց հետո սույն օրենքով սահմանված կարգով հաշտարարի որակավորումը դադարեցվել է.

5) առկա է միևնույն հիմքով և միևնույն դեպքի վերաբերյալ կարգապահական վարույթ հարուցելու, կարգապահական վարույթի հարուցումը մերժելու կամ կարգապահական վարույթը կարճելու մասին չվերացված որոշում.

6) անցել են սույն օրենքով նախատեսված վաղեմության ժամկետները:

2. **Հաշտարարին կարգապահական պատասխանատվության ենթարկելու վերաբերյալ գործը կարճելու** մասին որոշման պատճենը որոշումն ընդունելուց հետո` հինգ աշխատանքային օրվա ընթացքում ուղարկվում է կարգապահական վարույթ հարուցած անձին և հաշտարարին, որի նկատմամբ հարուցվել է կարգապահական վարույթ:

**Հոդված 24.** Եզրափակիչ մաս և անցումային դրույթներ

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը, բացառությամբ սույն հոդվածով սահմանված դեպքերի:

2. Սույն օրենքի 1-ին հոդվածի 1-ին մասի, 17-րդ հոդվածի 4-րդ մասի, ինչպես նաև 17-րդ հոդվածի 5-րդ մասը՝ պարտադիր հաշտարարության իրականացման անհրաժեշտության դեպքում նշանակվող հաշտարարների ռեսստրում առանձնացված ցանկի (սույն օրենքի 17-րդ հոդվածի 4-րդ մաս) դրույթները ուժի մեջ են մտնում պաշտոնական հրապարակումից մեկ տարի հետո:

3. Սույն օրենքի ընդունումից բխող ենթաօրենսդրական իրավական ակտերն ընդունում են սույն օրենքն ուժի մեջ մտնելուց հետո վեց ամսվա ընթացքում:

4. Սույն օրենքի ուժի մեջ մտնելուց հետո մեկ տարվա ընթացքում Արդարադատության նախարարությունը անցկացնում է հաշտարարների թեկնածուների ուսուցումը և որակավորման ստուգում:

5. Սույն օրենքի ուժի մեջ մտնելուց հետո վեց ամսվա ընթացքում մինչև սույն օրենքի ուժի մեջ մտնելը արտոնագրված հաշտարարների համար Արդարադատության նախարարությունը կազմակերպում և իրականացում է պարտադիր վերապատրաստման դասընթաց՝ներ՝ Արդարադատության նախարարի ենթաօրենսդրական նորմատիվ իրավական ակտով սահմանված ակադեմիական ժամերի քանակով:,:

6. Սույն հոդվածի 5-րդ մասով սահմանված կարգով մինչև սույն օրենքի ուժի մեջ մտնելը արտոնագրված հաշտարարների՝ պարտադիր վերապատրաստման դասընթացին մասնակելու դեպքում նրանց տրվում է նոր որակավորման վկայագիր:

7. Մինչև սույն օրենքի ուժի մեջ մտնելը արտոնագրված և սույն հոդվածի 5-րդ մասով սահմանված կարգով վերապատրաստումներին չմասնակցած հաշտարարների որակավորումը օրենքի ուժով համարվում է դադարած:

8. Սույն հոդվածի 4-րդ մասով նախատեսված որակավորման ստուգման հիման վրա որակավորման վկայագրի տրամադրման և 5-րդ մասով նախատեսված վերապատրաստման դասընթացի ավարտման արդյունքում հաշտարարների ռեսստրի համալրումից հետո հետո երեք ամսվա ընթացքում Արդարադատության նախարարի կողմից սահմանված կարգով Աչդարադատության նախարարի կողմից հրավիրում և անցկացնում է հաշտարարների ինքնակարգավորվող կազմակերպության ընդհանուր ժողովը՝ գործող կառավարման մարմինների լիազորությունները դադարեցնելու և նոր կառավարման մարմիններ ձևավորելու նպատակով:

9. Նախքան հաշտարարների ընտրության ինքնաշխատ էլեկտրոնային համակարգի ստեղծումը՝ արտոնագրված հաշտարարը նշանակվում է Արդարադատության նախարարությունում հաշվառված համապատասխան ոլորտի հաշտարարների ցանկից՝ ըստ ազգանվան այբբենական հերթականության` հաշվի առնելով արտոնագրված հաշտարարի մասնագիտացումը և ծանրաբեռնվածության աստիճանը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

 **Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈԻԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.**  Հայաստանի Հանրապետության 2018 թվականի փետրվարի 9-ի ՀՕ-110-Ն քաղաքացիական դատավարության օրենսգրքի (այսուհետ` Օրենսգիրք) 105-րդ հոդվածի 1-ին մասի 9-րդ կետի «գումարը» բառից հետո լրացնել «, որը ներառում է նաև մինչև դատարան դիմելը պարտադիր հաշտարարության համար պետական բյուջեից վճարված փոխհատուցումը.»։

**Հոդված 2.** Օրենսգրքի109-րդ հոդվածը լրացնել նոր՝ 8-րդ մասով.

8. Եթե օրենքով նախատեսված է մինչև դատարան դիմելը պարտադիր հաշտարարության իրականացման պահանջ, ապա անկախ գործի ելքից դատական ծախսերը լրիվ դրվում են գործին մասնակցող այն անձի վրա, որը հրաժարվել կամ խուսափել է մասնակցել հաշտարարությանը։ Դատական ծախսերի մեջ է ներառվում նաև Կառավարության կողմից փոխհատուցված պարտադիր հաշտարարության վճարը, որը գանձվում է հօգուտ պետական բյուջե:։

**Հոդված 3.** Օրենսգրքի 121-րդ հոդվածը լրացնել նոր՝ 3.1-ին մասով.

3.1. Օրենքով նախատեսված դեպքերում մինչև դատարան դիմելը պարտադիր հաշտարարության պահանջ սահմանված լինելու դեպքում հայցադիմումում նշվում են վեճը հաշտությամբ լուծելու ուղղությամբ կատարված գործողությունները:։

**Հոդված 4.** Օրենսգրքի 122-րդ հոդվածը լրացնել նոր՝ 1.1.-ին, 1.2.-րդ և 1.3.-րդ մասերով.

1.1. Օրենքով նախատեսված դեպքերում մինչև դատարան դիմելը պարտադիր հաշտարարության պահանջ սահմանված լինելու դեպքում հայցադիմումին կցվում է հաշտարարության ավարտման վերաբերյալ արձանագրության բնօրինակը: Օրենքով նախատեսված դեպքերում առցանց հաշտարարության իրականացման պարագայում հայցադիմումին կարող է կցվել հաշտարարի էլեկտրոնային ստորագրությամբ հաշտարարության ավարտման վերաբերյալ արձանագրությունը: «Հաշտարարության մասին» օրենքով նախատեսված այն դեպքերում, երբ որևէ հիմքով անձին թույլատրված է չսպառել պարտադիր հաշտարարության պահանջը կամ պարտադիր հաշտարարության իրականացումը օրենքով նախատեսված դեպքերում անհնարին է, ապա հայցադիմումին կցվում է օրենքով նախատեսված այդ հիմքերը հիմնավորող օրենքով նախատեսված թույլատրելի ապացույց:

1.2. Հաշտարարության մասին օրենքի 2-րդ հոդվածի 5-րդ մասով սահմանված դեպքերում սույն հոդվածի 1.1.-ին մասով նախատեսված փաստաթղթի փոխարեն հայցադիմումին կցվում է վիճելի իրավահարաբերության կողմի (այդ թվում՝ նաև իր)՝ օրենքով նախատեսված պատասխանատվության ենթարկված լինելու մասին ապացույց:

1.3. Հաշտարարության մասին օրենքի 11.1-ին հոդվածի 3-րդ մասով սահմանված դեպքում սույն հոդվածի 1.1.-ին մասով նախատեսված փաստաթղթի փոխարեն հայցադիմումին կցվում է Արդարադատության նախարարության կողմից հաշտարարի նշանակման անհնարինության վերաբերյալ Արդարադատության նախարարության կողմից տրամադրված տեղեկատվությունը:։

**Հոդված 5.** Օրենսգրքի 137-րդ հոդվածը լրացնել նոր՝ 7.1-ին մասով.

7.1. Մինչև դատարան դիմելը օրենքով պարտադիր հաշտարարության պահանջ նախատեսված լինելը խոչընդոտ չէ հայցի նախնական ապահովման միջոցների կիրառման համար:։

**Հոդված 6.** Օրենսգրքի 167-րդ հոդվածի 3-րդ մասի.

1) մինչև բառը փոխարինել ոչ պակաս քան երկու, և ոչ ավելի քան բառերով.

2) հանել «անվճար» բառը:

**Հոդված 7.** Օրենսգրքի 175-րդ հոդվածը լրացնել նոր՝ 2-րդ մասով.

«2. Սույն հոդվածի 1-ին մասում նշված դատավարական գործողությունները կատարելուց հետո դատարանը կարող է նշանակել ոչ պակաս, քան երկու և ոչ ավել, քան չորս ժամ հաշտարարություն, եթե մեծ է վեճը հաշտությամբ ավարտելու հավանականությունը:»:

**Հոդված 8.** Օրենսգրքի 184-րդ հոդվածի՝

1. 2-րդ մասը շարադրել նոր խմբագրությամբ.

«2. Եթե մեծ է վեճը հաշտությամբ ավարտելու հավանականությունը, ապա դատարանն իր նախաձեռնությամբ մեկ անգամ կարող է նշանակել ոչ պակաս, քան երկու և ոչ ավել, քան չորս ժամ հաշտարարություն:».

1. 4-5-րդ մասերը շարադրել նոր խմբագրությամբ.

«4. Կողմերի միջնորդությամբ արտոնագրված հաշտարարի մասնակցությամբ հաշտարարական գործընթաց սկսելիս հաշտարարի թեկնածության վերաբերյալ առաջարկ չներկայացվելու կամ դատարանի նախաձեռնությամբ հաշտարարություն նշանակելու դեպքում դատարանը մեկօրյա ժամկետում հաշտարարի թեկնածություն ներկայացնելու պահանջագիր է ներկայացնում Արդարադատության նախարարություն՝ պահանջագրում նշելով դատական գործի համարը, գործին մասնակցող անձանց անունները (անվանումները), կողմերի միջև առկա վեճի բնույթը, պահանջները, այլ անհրաժեշտ տվյալներ:

5. Արդարադատության նախարարության կողմից հաշտարարի թեկնածությունն ստանալուց հետո կամ կողմերի փոխադարձ համաձայնությամբ հաշտարար ընտրելու դեպքում դատարանը մեկօրյա ժամկետում որոշում է կայացնում հաշտարար նշանակելու մասին, որտեղ նշվում են գործին մասնակցող անձինք, կողմերի միջև առկա վեճի բնույթը, պահանջները, հաշտարարության ժամկետները, արտոնագրված հաշտարարի անունը, այլ անհրաժեշտ տվյալներ, հաջորդ դատական նիստի ժամանակը և վայրը, ինչպես նաև հաշտարարությունը առցանց իրականացնելու հնարավորության մասին:».

3) լրացնել նոր՝ 7-10-րդ մասեր.

«7. Եթե կողմերից մեկը միջնորդում է հաշտարարությունն առցանց իրականացնելու վերաբերյալ և մյուս կողմը չի առարկում, ապա հաշտարարությունը կարող է նշանակվել առցանց:

8. Հաշտարարը պարտավոր է առարկել իր թեկնածությունը դատարան ներկայացնելուն «Հաշտարարության մասին» օրենքի 6-րդ հոդվածի 2-րդ մասի 2-րդ կետով նախատեսված հիմքերի առկայության դեպքում: Հաշտարարության իրականացման ընթացքում նշված հիմքերի ի հայտ գալու դեպքում հաշտարարը պարտավոր է գրավոր կարգով բացահայտել դրանք կողմերին և դատարանին՝ հիմնավորելով, որ փոխկապակցվածության հիմքը ծագել կամ իրեն հայտնի է դարձել հաշտարարությունը սկսելուց հետո և մինչև այդ չէր կարող հայտնի լինել:

9. Հաշտարարը կարող է առարկել իր թեկնածությունը դատարան ներկայացնելուն դատարանի կողմից հարգելի ճանաչված դեպքերում:

10. Սույն հոդվածի 8-րդ և 9-րդ մասերով սահմանված դեպքերում հաշտարարի առարկությունը հիմնավոր համարելու դեպքում դատարանը մեկօրյա ժամկետում հաշտարարի թեկնածություն ներկայացնելու պահանջագիր է ներկայացնում Արդարադատության նախարարություն, և նոր թեկնածուի ընտրությունն ու հաշտարարի նշանակումն իրականացվում են սույն հոդվածի 4-6-րդ մասերով սահմանված կարգով:»:

**Հոդված 9.** Օրենսգրքի 187-րդ հոդվածի 4-րդ մասից հանել «կամ մասնակի» բառերը:

**Հոդված 10.** Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրը և տարածվում է այն վեճերի վրա, որոնցով դեռևս հայցադիմում չի ներկայացվել դատարան:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՊԵՏԱԿԱՆ ՏՈՒՐՔԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական տուրքի մասին» 1997 թվականի դեկտեմբերի 27-ի ՀՕ-186 օրենքի (այսուհետ՝ Օրենք) 20-րդ հոդվածը լրացնել նոր՝ 55.1-ին կետ.

« 55.1. արտոնագրված հաշտարարների բազային տուրքի 30-ապատիկի չափով.

որակավորման ստուգմանը մասնակցելու համար։

**Հոդված 2.** Օրենքի22-րդհոդվածի 1-ին մասում լրացնել նոր՝ 30-րդ կետ.

30) հաշտարարները՝ Հաշտարարության մասին Հայաստանի Հանրապետության օրենքով սահմանված դեպքերում դատական գործի նյութերից պատճեններ ստանալու, լուսանկարներ կամ լուսապատճեններ անելու համար դիմումներով:։

**Հոդված 3.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

 **Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԸՆՏԱՆԵԿԱՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.**  Հայաստանի Հանրապետության 2004 թվականի նոյեմբերի 9-ի ՀՕ-123-Ն ընտանեկան օրենսգրքի 7-րդ հոդվածում լրացնել երկրորդ նախադասություն.

Հաշտարարության մասին օրենքով նախատեսված ընտանեկան վեճերով նախքան դատարան դիմելը հաշտարարության իրականացումը պարտադիր է::

**Հոդված 2.** Սույն օրենքն ուժի մեջ է մտնում պաշտոնական հրապարակումից մեկ տարի հետո**:**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

 **Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.**  Հայաստանի Հանրապետության 1998 թվականի հուլիսի 1-ի ՀՕ-248 քրեական դատավարության օրենսգրքի 86-րդ հոդվածի 2-րդ մասը լրացնել նոր՝ 8-րդ կետով.

8. Հաշտարարը, այդ թվում նաև՝ գործունեությունը դադարեցված, պարզելու համար տեղեկություններ, որոնք նրան կարող են հայտնի լինել կապված հաշտարարության իրականացման նպատակով դիմելու կամ հաշտարարության իրականացման հետ:։

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

 **Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.**  Հայաստանի Հանրապետության 1998 թվականի մայիսի 5-ի քաղաքացիական օրենսգրքի 330.1-րդ հոդվածի 7-րդ մասը «տրիբունալը,» բառից հետո լրացնել «հաշտարարը,» բառով։

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: